**Zápisnica č. 02/2018**

z Výkonného výboru Slovenskej kanoistiky – sekcie hladkých vôd

konaného dňa 12.3.2018 v Bratislave

***Prítomní:*** Robert Petriska, Martin Zgančík, Ľubomír Nebeský, Marian Tesárik

***Ospravedlnení:*** Andrej Wiebauer, Ladislav Belovič

***Prizvaní:*** Boris Bergendi, Filip Petrla

Predseda SK – sekcie hladkých vôd Robert Petriska privítal členov výkonného výboru (VV) otvoril zasadnutie s nižšie uvedeným programom.

**Program:**

1. kontrola úloh
2. príprava Valného zhromaždenia SHV
3. plán zasadnutí VV SHV
4. juniori – návrh NK 2018
5. rôzne

**1. Kontrola úloh**

Elektronické denníky – dotlačenie tréningových denníkov na sezónu 2018. Úloha trvá.

 Z: p. Petrla

 T: marec 2018

Maratón – návrh NK 2018

Nominačné kritériá budú predložené na nasledujúcom VV.

**2. Príprava Valného zhromaždenia SHV**

P. Bergendi informoval VV o príprave VZ SHV. Členom VV boli zaslané materiály na Valné zhromaždenie.

P. Nebeský upozornil na nezrovnalosti v zmluve ohľadom zlúčenia SZRK a Slovenskej kanoistiky.

VV požiadal p. Nebeského o skontaktovanie sa s právnickou firmou a odkonzultovanie zmluvy na zlúčenie zväzov.

Predpokladaný termín VZ SHV bude 21.4.2018 v Bratislave.

**3. Plán zasadnutí VV SHV (príloha 1)**

P. Bergendi predložil VV plán zasadnutí na rok 2018. VV berie plán zasadnutí na vedomie.

**4. Juniori – návrh NK 2018 (príloha 2)**

P. Tesárik predložil VV návrh NK juniorov. VV NK juniorov schválilo.

Hlasovanie Výkonného výboru SHV:

Za: 4, proti: 0, zdržal sa: 0, ospravedlnení: 2

**5. Rôzne**

P. Bergendi informoval o:

* žiadosti klubu Kajak-kanoe Piešťany o pridelenie lode – kanoe pre 14-17-ročné dievčatá. VV konštatoval, že nemá k dispozícii loď C1, ktorú by poskytol.
* žiadosti o prijatie nového klubu ŠK DUKLA Banská Bystrica, o.z. VV berie žiadosť na vedomie a požiadal sekretariát, aby pripravil žiadosť na zasadnutie najbližšej konferencie Slovenskej kanoistiky.

Nasledujúci výkonný výbor sa bude konať dňa 9.4.2018.

V Bratislave, dňa 12.3.2018

Zapísal: M. Czaniková Overil: Marian Tesárik